Egpaar het agt jaar op baba gewagNagwaak vir Wiehan Botes en sy dagmoeder. Lees meer hier. Wiehan Botes saam met sy pa Wiets. Foto: Facebook Wiets en Rita Botes het agt jaar lank op hul seuntjie, Wiehan, gewag wat gister saam met sy dagmoeder in Delmas in Mpumalanga vermoor is. Beeld berig dat die vyf maande oue Wiehan en Magrietha de Goede (66) albei vermoedelik verwurg is. Cobus Fourie, ŉ lid van die plaaslike buurtwag, het aan Beeld gesê dat Rita hul gevra het om ondersoek in te gaan stel by die huis nadat De Goede nie haar foon geantwoord het nie. Volgens Fourie het hulle ŉ 18 maande oue baba hoor huil en ŉ venster gebreek om toegang tot die huis te kry. Díé baba is ook deur De Goede opgepas en is die kind van ’n ander ouerpaar. Wiehan se lykie is onder ŉ bed in die slaapkamer gevind terwyl De Goede se lyk onder ŉ mat in ŉ buite-stoorkamer gevind is. ŉ Polisiewoordvoerder, kol. Leonard Hlathi, sê ŉ grootskaalse soektog na die moordenaars is aan die gang. Lees meer hier.